TMB กำไรไตรมาส 1 หดตัว 31% หลังรายได้ค่าธรรมเนียม-ประกันลดฮวบ!
TMB กำไรไตรมาส 1 หดตัว 31% หลังรายได้ค่าธรรมเนียม-ประกันลดฮวบ!
TMB กำไรไตรมาส 1 หดตัว 31% เหลือ 1.578 พันลบ. จากปีก่อน 2.28 พันลบ. หลังรายได้ค่าธรรมเนียม-รายได้ขายแบงก์แอสชัวรันส์-กองทุนรวมหดตัว
18 เม.ย. 2562

ธนาคารทหารไทย จำกัด (มหาชน) หรือ TMB เปิดเผยผลการดำเนินงานของบจ.และรวมของบริษัทย่อย  สิ้นสุดวันที่ 31 มีนาคม 2562 มีผลการดำเนินงานดังนี้

ทั้งนี้ กำไรสุทธิในไตรมาส 1/62 ปรับตัวลดลงเนื่องจากธนาคารมีรายได้ที่มิใช่ดอกเบี้ยเป็นจำนวน 2,280 ล้านบาท ลดลงร้อยละ 12.9 จากไตรมาสก่อนหน้า และลดลงร้อยละ 32 จากช่วงเดียวกันของปีก่อน ปัจจัยหลักมาจากการชะลอตัวของรายได้ค่าธรรมเนียมและบริการสุทธิจากการขายแบงก์แอสชัวรันส์และกองทุนรวม
อย่างไรก็ตามสำหรับไตรมาส 1/2562 ธนาคารมีรายได้ดอกเบี้ยสุทธิเป็นจำนวน 6,236 ล้านบาท ทรงตัวเทียบกับไตรมาสก่อนหน้า (QoQ) และเพิ่มขึ้นร้อยละ 3.4 จากช่วงเดียวกันของปีก่อน (YoY)
ส่วนต่างรายได้ดอกเบี้ย (NIM) ปรับตัวดีขึ้นเล็กน้อยอยู่ที่ร้อยละ 2.89ในไตรมาส 1/2562 ปัจจัยหลักส่วนใหญ่มาจากต้นทุนเงินฝากทรงตัวขณะที่ปริมาณเงินฝากขยายตัวจากเงินฝากที่มีคุณภาพของ No -Fixed และ ME Save